     Z A P I S N I K
                sa 20. sjednice Vijeća Gradske  četvrti Stenjevec
održane 31. siječnja 2019.

 Sjednica se održava u prostorijama PU Susedgrad, dvorana na 3. katu s početkom u 19,00 sati.  

Sjednicom predsjedava predsjednik VGČ Stenjevec Željko Jeger.

Konstatira se da je evidentiranjem članova utvrđeno je da je nazočno18 članova Vijeća. 

NAZOČNI : Željko Jeger, Zdravko Barešić, Domagoj Duvančić,  Vlado Kovačević, Dominko Filipović Gordana Osman,  Ivan Zelenić, Ana Borčić, Marko Milanović Litre, Zoran Šplajt,  Stipe Čular, Tomislav Palac, Vladimir Andrić, Vladimir Ferdelji, Marko Sladoljev, Mojmir Šoić, Slaven Imre, Davor Stanković

NENAZOČNI: Armando Sudar

	    
OSTALI NAZOČNI: Kristina Starčević- voditeljica odsjeka Gradske četvrti Stenjevec, Jadranka Gobac  - stručni referent 

Predsjednik Željko Jeger pozdravio je  nazočne članove Vijeća, te konstatirao da je sjednici nazočno 18 članova Vijeća Gradske četvrti Stenjevec i postoji potrebna većina za donošenje pravovaljanih odluka.

Predsjednik je otvorio raspravu o Zapisniku s 19. sjednice VGČ Stenjevec. 

Zdravko Barešić obavijestio  je nazočne vezano uz primjedbu na zapisnik koju je dostavio svim članovima VGČ na mail. 

Predsjednik je predložio glasovanje o verifikaciji zapisnika s izmjenom vezano na primjedbu potpredsjednika VGČ Zdravka Barešića. 

Konstatira se da je jednoglasno sa 18 glasova „za“  verificiran Zapisnik s 19. sjednice VGČ Stenjevec. 

Predsjednik Željko Jeger predložio je dnevni red.

Konstatira se da je jednoglasno sa 18 glasova „za“ usvojen slijedeći:
	
		DNEVNI RED:

1. Prijedlog financijskog plana Gradske četvrti Stenjevec za 2019. 
2. Prijedlog Programa održavanja komunalne infrastrukture na području Gradske četvrti Stenjevec u 2019.
3. Prijedlog Zaključka o prijedlogu utroška sredstava sa pozicije „ostali nespomenuti rashodi poslovanja“ za 2019. 
4. Informacije, pitanja i prijedlozi

Predsjednik je naveo da Vijeće treba usvojiti Financijski plan i Plan komunalnih aktivnosti. Ukoliko se ne usvoji Financijski plan Vijeće ne može raditi dalje. 



Ad/ 1.

Prijedlog financijskog plana Gradske četvrti Stenjevec za 2019. 

Predsjednik je otvorio raspravu. Nije bilo prijavljenih za raspravu. Predložio je glasovanje o prijedlogu. 


Konstatira se da s 10 glasova „za“  glasova „za“, 8 glasova „protiv“ usvojen Financijski plan za 2019. I nalazi se u prilogu Zapisnika. 

Ad/2. 

Prijedlog Programa održavanja komunalne infrastrukture na području Gradske četvrti Stenjevec u 2019.

Predsjednik je otvorio raspravu. Nije bilo prijavljenih za raspravu. Predložio je glasovanje o prijedlogu. 
Konstatira se da s 10 glasova „za“  glasova „za“, 8 „suzdržanih“  usvojen Financijski plan za 2019. I nalazi se u prilogu Zapisnika. 


Ad/3.
				
Prijedlog Zaključka o prijedlogu utroška sredstava sa pozicije „ostali nespomenuti rashodi poslovanja“ za 2019. 

Predsjednik je otvorio raspravu. Nije bilo prijavljenih za raspravu. Predložio je glasovanje o prijedlogu. 
Konstatira se je jednoglasno sa 18 glasova „za“ usvojen slijedeći: 

ZAKLJUČAK
O PRIJEDLOGU UTROŠKA SREDSTAVA SA POZICIJE
OSTALI NESPOMENUTI RASHODI POSLOVANJA

I.	Vijeće Gradske četvrti  Stenjevec na poziciji 179  3299 OSTALI NESPOMENUTI RASHODI POSLOVANJA  Gradske četvrti Stenjevec za 2019. ima 200.000,00 kn.


II.	Vijeće Gradske četvrti Stenjevec predlaže utrošak sredstava iz točke I. ovog zaključka na sljedeći način:

1. Protokolarne potrebe i nepredviđeni troškovi 			20.000,00 kn
2. Društvena, kulturna, sportska i druga događanja                               50.000,00 kn
3. Za ustanove kojima je osnivač Grad Zagreb		                      130.000,00 kn												
         								 UKUPNO      200.000,00 kn

III.  Daje se ovlaštenje predsjedniku Vijeća Gradske četvrti Stenjevec da u ime Vijeća tijekom godine iz Razdjela Proračuna Grada Zagreba 0502, na poziciji 179-3299 „Ostali nespomenuti rashodi poslovanja“ za 2019. Odobrava plaćanja od 700,00 kn. 
       O potpisanim odobrenjima predsjednik Vijeća će izvijestiti Vijeće. 

IV. Ovaj će program biti dostavljen Gradskom uredu za mjesnu samoupravu. 

Ad/4.
Informacije, pitanja i prijedlozi 

Predsjednik je naveo da mu je neprihvatljivo da pojedini članovi glasuju protiv Financijskog plana, a u drugim gradskim četvrtima glasuju za. Zamolio je da ukoliko postoji kakav problem da isti iznesu ovdje na sjednici. 

Marko Sladoljev naveo je da svako ima slobodu odlučivanja i može glasovati kako hoće. 

Davor Stanković naveo je da se radi u dogovoru unutar stranaka i članovi Vijeća tako glasuju. Smatra da je dužnost predsjednika osigurati većinu glasova. 

Predsjednik je naveo kako smatra da bi Vijeće Gradske četvrti Stenjevec trebalo raspustiti. 

Ivan Zelenić naveo je da od kad je u Vijeću vidi da gradonačelnik i gradska uprava kontinuirano otežavaju rad Vijeća gradske četvrti. Smatra da jedino glasovanjem protiv može izraziti svoj protest.

Vladimir Andrić naveo je za nitko ne bi trebao nikog prozivati vezano uz glasovanje jer svako ima pravo glasovati kako smatra da je najbolje. 

Marko Milanović Litre naveo je da je promijenio svoj glas jer je predsjednik naveo da će neke stvari promijeniti. Slaže se da svatko može glasovati po svom.

Predsjednik je postavio upit kako to članovi Vijeća koji su glasovali protiv Financijskog plana misle raditi dalje. Ne može se dalje raditi bez osnovnog dokumenta. 

Vladimir Ferdelji postavio je upit zašto Vijeće nema svoja žiro račun kad u Statutu piše da je pravna osoba. Zamolio je da se upit proslijedi pravnim službama u Gradu. 

Predsjednik je naveo da pojedini članovi Vijeća pokreću rješavanje pitanja za koja Vijeće nije nadležno, npr. CIOS.

Davor Stanković naveo je da imaju pravo izraziti svoje mišljenje i pokrenuti inicijativu za rješavanje pojedinih pitanja u interesu građana. 

Vladimir Ferdelji naveo je da u Statutu Grada Zagreba jasno piše kojim se sve pitanjima Vijeće može baviti i koje ovlasti ima. 

Ivan Zelenić naveo je da članovi Vijeća mogu ne prihvatiti Financijski plan i tako ukazati ostalim Vijećima i medijima svoje neslaganje s načinom vođenja mjesne samouprave. 
				Završeno u 20,30 
Napomena: sjednica je fonografski snimana 

Zapisničar:
Jadranka Gobac
Predsjednik
Vijeća Gradske četvrti Stenjevec

